Babelscape/SREDFM huggingface dataset:
Αμαζόνιος

Ο Αμαζόνιος είναι ο μεγαλύτερος ποταμός της Γης σε όγκο νερού ενώ υπάρχει διχογνωμία για το εάν είναι ο μεγαλύτερος σε μήκος. Διαρρέει τη Νότια Αμερική από τις Άνδεις ως τις εκβολές του, στον Ατλαντικό ωκεανό. Γενικά θεωρείται ο δεύτερος μακρύτερος ποταμός στη Γη μετά τον Νείλο. Αρχικά το μήκος του είχε υπολογιστεί σε 6.400 χλμ., αλλά μετά από δορυφορικές μελέτες αποδείχτηκε ότι πηγές του ορίζονται στην περιοχή του ρυακιού Απασέτα, με συνέπεια το συνολικό μήκος του να ανέρχεται σε 6.992 χλμ., οπότε είναι ο μακρύτερος ποταμός στη Γη. Ο Αμαζόνιος όμως είναι με διαφορά ο μεγαλύτερος ποταμός όσον αφορά στη μέση παροχή, που ανέρχεται σε 219.000 κυβικά μέτρα ανά δευτερόλεπτο. Υπολογίζεται ότι το 1/5 τού συνόλου του γλυκού νερού που ρέει στην επιφάνεια της γης μεταφέρεται από τον Αμαζόνιο. Το εμβαδόν της λεκάνης απορροής του είναι 6.915.000 χλμ² και είναι η μεγαλύτερη στη Γη. Ως πηγή του έχει αναγνωριστεί το όρος Μίσμι στο νότιο Περού.

Το όνομα «Αμαζόνιος» το έδωσε ο Ισπανός κατακτητής Φρανθίσκο ντε Ορεγιάνα (Francisco de Orellana), ο οποίος διέπλευσε τον ποταμό το 1541-1542. Στην πορεία του συνάντησε φυλές με γυναίκες που πολεμούσαν και για τον λόγο αυτό του έδωσε το όνομα «Αμαζόνιος» (Río de las Amazonas) που προέρχεται από το όνομα των Αμαζόνων, του μυθολογικού γυναικείου λαού πολεμιστριών. Την εποχή της Κατάκτησης, κοντά στις όχθες του Αμαζονίου και των παραποτάμων του, κατοικούσαν μόνιμοι, σχετικά πυκνοί πληθυσμοί, που εφάρμοζαν εντατικές γεωργικές καλλιέργειες. Στους κάμπους, δηλαδή τις περισσότερο ανυψωμένες περιοχές ανάμεσα στους ποταμούς και τις πεδιάδες κατάκλυσής τους, κατοικούσαν και εξακολουθούν και σήμερα να κατοικούν, τουλάχιστον στις πιο απομακρυσμένες ζώνες τους, διάσπαρτες φυλές Ινδιάνων. Οι νομάδες βάσιζαν την οικονομία τους στο κυνήγι μικρών και μεγάλων ζώων.

Ο Αμαζόνιος είναι πολύ γνωστός για την τεράστια ζούγκλα που τον περιβάλλει: Το Τροπικό δάσος του Αμαζονίου αποτελεί ένα από τα μεγαλύτερα δάση του πλανήτη και συγκεντρώνει το ενδιαφέρον των επιστημόνων λόγω του ποσοστού απορρόφησης του άνθρακα από τα φυτά στο έδαφος και τα ύδατα του δάσους ανά τετραγωνικό χιλιόμετρο τον χρόνο. Ωστόσο, το δάσος του Αμαζονίου απειλείται σε μεγάλο βαθμό από την παράνομη υλοτομία. Στα δάση του Αμαζονίου απαντά μια ασύλληπτη ποικιλία ειδών βλάστησης. Το δάσος εκτείνεται από τα μαγκρόβια έλη και τους επιπλέοντες λειμώνες (νησίδες από πλεγμένα κλαδιά υδρόβιων φυτών με χώμα) στα ανατολικά, κοντά στον Ατλαντικό, μέχρι το ανώτατο υψόμετρο που αναπτύσσονται τα δέντρα στις Άνδεις.

Οι φυσικοί πόροι του Αμαζονίου είναι πολλοί και ποικίλοι. Οι πρώτοι εξερευνητές προσελκύστηκαν απ' τα διαμάντια και το χρυσό, εξίσου σημαντικοί όμως είναι οι διάφοροι πολύτιμοι λόφοι που έχουν ανακαλυφθεί σε αυτήν την περιοχή καθώς και η εξαιρετική ξυλεία που παρέχουν η Σουιτενία, ο κέδρος του Αμαζονίου και πολλά άλλα είδη.
Γκελζενκίρχεν

<br>

Το Γκελζενκίρχεν (γερμ. "Gelsenkirchen") είναι γερμανική πόλη στο βόρειο τμήμα της κοιλάδας του Ρουρ στο ομόσπονδο κρατίδιο της Βόρειας Ρηνανίας-Βεστφαλίας. Το Γκελζενκίρχεν ξεπέρασε τους 100.000 κατοίκους και έγινε μεγαλούπολη το 1903. Σήμερα είναι, με 264.765 κατοίκους, η ενδέκατη μεγαλύτερη πόλη του ομόσπονδου κρατιδίου. Επίσης είναι η έδρα της FC Schalke 04, ομάδας της Γερμανικής Ποδοσφαιρικής Ομοσπονδίας.
Ανδρόνικος Πάικος

Ο Ανδρόνικος Πάικος ( 1796 ή 1799 - 1879 ) ήταν Μακεδόνας αγωνιστής της Επανάστασης του 1821, καθηγητής πανεπιστημίου, πολιτικός, πληρεξούσιος σε δυο εθνοσυνελεύσεις και υπουργός σε τρεις κυβερνήσεις.
Ολυμπιακό Στάδιο Βερολίνου

Το Ολυμπιακό Στάδιο Βερολίνου (γερμανικά "Olympiastadion Berlin", ) είναι αθλητικό στάδιο στο Βερολίνο. Βρίσκεται στο δυτικό άκρο της περιοχής Σαρλότενμπουργκ-Βίλμερσντορφ στο δυτικό τμήμα της πόλεως. Η ομάδα Χέρτα Βερολίνου χρησιμοποιεί το στάδιο για τους εντός έδρας αγώνες της. Εδώ διεξάγεται ετησίως και ο τελικός του DFB Pokal (κύπελλο Γερμανίας). Επίσης και η ομάδα των Berlin Thunder (american football) το χρησιμοποιεί για τους εντός έδρας αγώνες της. Μετά την αναμόρφωση του σταδίου το 2004 η συνολική χωρητικότητα του γηπέδου σήμερα είναι 74.228 θέσεις, οι οποίες είναι στεγασμένες.
Μονή Σίμωνος Πέτρας

Η Ιερά Πατριαρχική και Σταυροπηγιακή Μονή Σίμωνος Πέτρας, λεγόμενη και Σιμωνόπετρα είναι μία από τις είκοσι μονές του Αγίου Όρους και κατατάσσεται δέκατη τρίτη στην ιεραρχική τάξη των αθωνικών μονών.

Βρίσκεται σε υψόμετρο 300 μέτρων από τη θάλασσα πάνω σε βράχο από γρανίτη.
Η μονή είναι ένα από τα τολμηρότερα οικοδομήματα της βυζαντινής μηχανικής, καθώς αποτελεί ένα επταώροφο πυργωτό κτίριο. Το Καθολικό της μονής είναι αφιερωμένο στη Γέννηση του Χριστού.

Καθηγούμενος της Ιεράς Μονής είναι ο Αρχιμανδρίτης Ελισσαίος Σιμωνοπετρίτης.
Μονή Γρηγορίου

thumb|Νυχτερινή άποψη μέσα από τη μονή
Η Ιερά Πατριαρχική και Σταυροπηγιακή Μονή Γρηγορίου είναι μία εκ των είκοσι μονών του Αγίου Όρους και κατατάσσεται δέκατη έβδομη (17η) στην ιεραρχική τάξη των μονών του Αγίου Όρους.

Καθηγούμενος της Ιεράς Μονής είναι ο Αρχιμανδρίτης Χριστοφόρος Γρηγοριάτης.
Αγία Ανθούσα

Η Αγία Ανθούσα έζησε κατά τον 8ο αιώνα στα χρόνια του εικονομάχου Αυτοκράτορα του Βυζαντίου Κωνσταντίνου του Κοπρώνυμου από τον οποίο υπέστη πολλά μαρτύρια, επειδή υπήρξε οπαδός της εικονολατρείας.

Η Εκκλησία την συμπεριέλαβε στο χορό των Αγίων και η μνήμη της εορτάζεται στις 27 Ιουλίου.
Αλμπέρ Καμύ

Ο Αλμπέρ Καμύ ("Albert Camus", 7 Νοεμβρίου 1913 – 4 Ιανουαρίου 1960) ήταν Γάλλος φιλόσοφος, λογοτέχνης και συγγραφέας, ένας από τους πιο δημοφιλείς φιλόσοφους του 20ου αιώνα, και ένας από τους ιδρυτές του παραλογισμού. Ήταν επίσης ιδρυτής του "Theatre du Travail" (1935), για το οποίο δούλεψε ως σκηνοθέτης, διασκευαστής και ηθοποιός. Χρωστά σχεδόν εξίσου τη φήμη του στα μυθιστορήματά του "Ο Ξένος" και "Η Πανούκλα", στα θεατρικά του έργα "Καλιγούλας" και "Οι δίκαιοι" και τέλος στα φιλοσοφικά του δοκίμια "Ο Μύθος του Σίσυφου" και "Ο επαναστατημένος άνθρωπος". Τιμήθηκε το 1957 με το Βραβείο Νόμπελ Λογοτεχνίας.
Πανελλήνιος Ένωσις Αγωνιζομένων Νέων

Η Πανελλήνιος Ένωσις Αγωνιζομένων Νέων (ΠΕΑΝ) ήταν αντιστασιακή οργάνωση την περίοδο της Κατοχής της Ελλάδας (1941-44). Ιδρύθηκε τον Οκτώβριο του 1941 από τον αξιωματικό της αεροπορίας Κώστα Περρίκο με δημοκρατικό πολιτικό προσανατολισμό. Στην ιδρυτική ομάδα συμμετείχαν επίσης οι Ιωάννης Κατεβάτης, Γιώργος Αλεξιάδης, Διονύσης Παπαβασιλόπουλος, Θάνος Σκούρας. Από τον Απρίλιο του 1942 η ΠΕΑΝ τύπωνε παράνομα την αντιστασιακή εφημερίδα Δόξα. 

Παρότι ολιγάριθμη, η ΠΕΑΝ είχε σημαντική δράση και έμεινε κυρίως γνωστή για το εντυπωσιακό πολύνεκρο σαμποτάζ που πραγματοποίησε το ένοπλο τμήμα της («"Ουλαμός Καταστροφών"») στα κεντρικά γραφεία της δωσιλογικής ΕΣΠΟ.

Στα Δεκεμβριανά τα μέλη της ΠΕΑΝ συντάχθηκαν με την κυβέρνηση του Γεωργίου Παπανδρέου και τους Βρετανούς και πολέμησαν εναντίον του ΕΛΑΣ.
Φραντς Λιστ

Ο Φραντς Λιστ ("Franz" ή "Ferenc Liszt", 22 Οκτωβρίου 1811 - 31 Ιουλίου 1886) ήταν Ούγγρος ρομαντικός συνθέτης και πιανίστας. Μαζί με τον Φρεντερίκ Σοπέν, θεωρούνται οι σημαντικότεροι ρομαντικοί συνθέτες για πιάνο και δύο από τους σπουδαιότερους πιανίστες της εποχής. 

Μουσικά αποτέλεσε ένας ιδιαίτερα καινοτόμος συνθέτης καθώς σε πολλά έργα του διακρίνονται μοντερνιστικές τεχνικές, όπως η ατονικότητα (ιδίως στην Τρίτη περίοδο του) και η χρήση πρωτάκουστων αρμονίων, προβλέποντας στυλιστικά τον Ιμπρεσσιονισμό, την Δεύτερη Βιενεζική Σχολή, καθώς και συνθέτες όπως τον Μπέλα Μπάρτοκ.
Πανεπιστήμιο Πατρών

thumb|right|260px|Άποψη από τις εγκαταστάσεις του Π.Π. Στο βάθος η Γέφυρα Ρίου - Αντιρρίου.

Το Πανεπιστήμιο Πατρών (Π.Π.) είναι δημόσιο ακαδημαϊκό ίδρυμα της Ελλάδας, με έδρα το Ρίο στην Πάτρα του Νομού Αχαΐας. Τμήματα του Πανεπιστημίου βρίσκονται στην Πάτρα, το Μεσολόγγι, το Αγρίνιο, το Αίγιο, τον Πύργο και την Αμαλιάδα. Ιδρύθηκε το 1964 και σήμερα είναι το 4ο μεγαλύτερο πανεπιστήμιο της χώρας (μετά το Αριστοτέλειο, το Εθνικό και Καποδιστριακό και της Δυτικής Αττικής).

Αποτελείται από επτά (7) σχολές, συγκροτούμενες από τριάντα πέντε (35) ακαδημαϊκά τμήματα, με περισσότερους από 33.000 προπτυχιακούς και μεταπτυχιακούς φοιτητές και περισσότερα από 700 άτομα διδακτικού προσωπικού (μέλη ΔΕΠ) και περίπου 226 μέλη επιστημονικού προσωπικού. Το Πανεπιστήμιο Πατρών είναι αναγνωρισμένο διεθνώς για την ποιότητα της έρευνας και της διδασκαλίας του.
Σιγκνάλ Ιντούνα Παρκ

Το Σιγκνάλ Ιντούνα Παρκ (Signal Iduna Park, μέχρι το Νοέμβριο 2005 γνωστό και ως "Westfalenstadion") είναι ποδοσφαιρικό στάδιο στο Ντόρτμουντ της Γερμανίας. Η ομάδα της Μπορούσια Ντόρτμουντ χρησιμοποιεί το στάδιο για τους εντός έδρας αγώνες της. Με συνολική χωρητικότητα 81.264 είναι το μεγαλύτερο στάδιο της Γερμανίας. Η UEFA το αξιολόγησε ως γήπεδο «πέντε αστέρων». Βρίσκεται νότια της ομοσπονδιακής οδού B1 και κοντά στις εγκαταστάσεις του "Westfalenhalle".
Μίμνερμος

Ο Μίμνερμος ήταν ελεγειακός ποιητής από την Κολοφώνα της Μικράς Ασίας, ο οποίος άκμασε την περίοδο 630-600 π.Χ. Ο Μίμνερμος θεωρείται πατέρας της ερωτικής ελεγείας. Είναι ο ποιητής του έρωτα και της μελαγχολίας και τα ποιήματά του μιλούν για την ηδονή, την απόλαυση και το φόβο των γηρατειών. 

Ανάμεσα στα σωζόμενα έργα του, ένα ποίημα αναφέρεται στη διαμάχη μεταξύ των ιωνικών πόλεων της Μικράς Ασίας και των βασιλιάδων της Λυδίας και την αντίθεση των τότε κατοίκων με τους προγόνους τους, που κάποτε είχαν νικήσει το Λυδό βασιλιά Γύγη.

Ωστόσο, τα πιο σημαντικά έργα του ήταν μια σειρά από ελεγείες που αναφέρονται στη Ναννώ, αυλητρίδα και, κατά κάποιους, αγαπημένη του ποιητή. 

Στην Παλατινή Ανθολογία σώζεται ένα επίγραμμά του (IX 50). Στην Ανθολογία του Πλανούδη (στην έκδοση του Ιερώνυμου ντε Μπος) αναφέρεται ότι υπάρχουν δυο.
Κοτσέβιε

Το Κοτσέβιε (σλοβεν.: "Kočevje", γερμ.: "Gottschee") είναι δήμος και πόλη στη νότια Σλοβενία. Βρίσκεται ανάμεσα στους ποταμούς Κρκα και Κόλπα. Έχει 16.292 κάτοικους (2002).

Από τα μέσα του 13ου ως τα μέσα του 20ού αιώνα ζούσε στην περιοχή μια περίκλειστη μικρή γερμανόφωνη κοινότητα, η οποία μιλούσε μια βαυαρική διάλεκτο, τα Γκοτσεερικά "(Gottscheerish)". Σήμερα η διάλεκτος τείνει προς εξαφάνιση.
Αριστοτέλης Κουρτίδης

Ο Αριστοτέλης Κουρτίδης ( Μυριόφυτο Ανατολικής Θράκης, 1858 - Πειραιάς, 1928 ) υπήρξε διακεκριμένος Έλληνας παιδαγωγός και λογοτέχνης.
Γιάννης Καμπύσης

Ο Γιάννης Καμπύσης (Ιούνιος 1872 - 23 Νοεμβρίου 1901) ήταν Έλληνας πεζογράφος, ποιητής, θεατρικός συγγραφές και μεταφραστής. Η συνεισφορά του στα νεοελληνικά γράμματα είναι μικρή σε ποσότητα, κυρίως λόγω του πρόωρου θανάτου του αλλά και του εκλεκτισμού του, αλλά μεγάλη σε σημασία, εξ αιτίας της ανανεωτικής διάθεσής της.
Ευάγγελος Παντόπουλος

Ο Ευάγγελος Παντόπουλος (1860 - 14 Οκτωβρίου 1913) ήταν Έλληνας κωμικός ηθοποιός, από τους καλύτερους του 19ου αιώνα.
Από μικρός ασχολήθηκε με το θέατρο και με το έμφυτο ταλέντο του ξεχώρισε αμέσως. Συνεργάστηκε με τους μεγαλύτερους θιάσους και ηθοποιούς του καιρού του, όπως τον Διονύσιο Ταβουλάρη, και τον Δημοσθένη Αλεξιάδη και δεν άργησε να δημιουργήσει και τον δικό του θίασο. Άφησε εποχή σε όλα τα κωμικά έργα της εποχής του, και πρωτόπαιξε τους πιο διάσημους Έλληνες συγγραφείς του καιρού του. Υπηρέτησε το κωμειδύλλιο από την πρώτη εμφάνισή του και συνέβαλε όσο κανείς στην απήχηση αυτού του είδους στο μεγάλο κοινό.
Η πρώτη του μεγάλη επιτυχία ήταν στο έργο «Οι Μυλωνάδες» που του έφερε και την αναγνώριση. Μεγάλες επιτυχίες έκανε και στα κωμειδύλλια «Η τύχη της Μαρούλας» του Δημήτριου Κορομηλά, στον «Μπάρμπα-Λινάρδο» και στη «Λύρα του γερο-Νικόλα» του Δημητρίου Κόκκου.
Ξεχωριστή ήταν και η εμφάνισή του στο πρώτο ανέβασμα του Ίψεν στην Ελλάδα το 1894, στους «Βρυκόλακες» όπου έπαιξε με άρτια τεχνική, τον δραματικό ρόλο του "Πάστορα Μάντερς". 
Έγραψε και ο ίδιος το πολύ καλό κωμειδύλλιο «Η νύφη της Κούλουρης» αλλά και τον πρώτο κωμικό μονόλογο του θεάτρου μας, τον «Ηθοποιό»
Από τις αρχές του 20ου αιώνα, όταν τα θεατρικά πράγματα άρχισαν να αλλάζουν, ο Παντόπουλος δεν μπόρεσε να προσαρμοστεί στις αλλαγές, και σιγά-σιγά περιθωριοπείται. Συνεχίζει να παίζει, σχεδόν ως το τέλος της ζωής του σε δευτερεύοντα θέατρα επαρχιακών πόλεων και στους Έλληνες ομογενείς.
Θεόδωρος Κουρεντζής

Ο Θεόδωρος Κουρεντζής, (γενν. 24 Φεβρουαρίου 1972) είναι Έλληνας διευθυντής ορχήστρας, συνθέτης και ποιητής που εργάζεται στη Ρωσία. Γεννήθηκε στην Αθήνα και από μικρή ηλικία άρχισε τα μαθήματα πιάνου. Στα επτά του χρόνια άρχισε να μαθαίνει βιολί, ενώ στα δώδεκά του φοίτησε στο Ελληνικό Ωδείο στο Τμήμα Θεωρητικής Μουσικής και στο Τμήμα Εγχόρδων. Με την σύνθεση ασχολήθηκε για πρώτη φορά το 1987 υπό τη καθοδήγηση του καθηγητή Γιώργου Χατζηνίκου και αργότερα με το καθηγητή Σρεκ.

Το 1990 αναλαμβάνει τη διεύθυνση του μουσικού συγκροτήματος «Musica Aeterna» και καλλιτεχνικός διευθυντής του Διεθνούς Φεστιβάλ Πόρτο Χέλι. Μετά το πέρας των σπουδών (αν και είχε εξασφαλισμένη υποτροφία για τη Μετροπόλιταν Όπερα της Νέας Υόρκης) εγκαταστάθηκε στη Ρωσία και συγκεκριμένα στην Αγία Πετρούπολη, στο διάσημο Κρατικό Ωδείο της. Δάσκαλος του ήταν η σχεδόν μυθική μορφή της σοβιετικής διεύθυνσης ορχήστρας Ηλίας Μούσιν, δάσκαλος των επίσης διάσημων Βαλέρι Γκέργκιεβ και Γιούρι Τεμιρκάνοβ. Ο ίδιος ο μαέστρος είπε για τον Θεόδωρο Κουρετζή: "«Είχα πολύ ταλαντούχους μαθητές σαν τον Γκέρκγιεβ και τον Τερμικανόβ και μια μόνο διάννοια: ήταν ο Θεόδωρος Κουρεντζής» (Теодор Курентзис: "Ангел Ностальгии").
Στα 2002 μαζί με τη Ρωσίδα ελληνίστρια φιλόλογο Φατίμα Γιελόεβα και υπό την αιγίδα του Ελληνικού Υπουργείου Πολιτισμού (επί υπουργίας Ευάγγελου Βενιζέλου) ίδρυσε το Κέντρο Ελληνικού Πολιτισμού στο Πανεπιστήμιο της Αγίας Πετρούπολης. Το 2003 ο Κουρεντζής εντάσσεται στην Εθνική Φιλαρμονική Ορχήστρα της Ρωσίας και τον επόμενο χρόνο αναλαμβάνει επικεφαλής διευθυντής ορχήστρας στο Ακαδημαϊκό Θέατρο Όπερας & Μπαλέτου της πόλης Νοβοσιμπίρσκ. Τον Ιανουάριο του 2005 αναλαμβάνει την καλλιτεχνική οργάνωση της ορχήστρας "Musica Eaterna" και του συγκροτήματος "New Siberian Singers". 

Στη Ρωσία είναι μια εμβληματική φυσιογνωμία. Όλες του οι συναυλίες είναι "sold out" μήνες πρωτύτερα, είναι δημοφιλής σε όλες τις ηλικίες και μέχρι και η χήρα του Σοστακόβιτς κατέβηκε στο καμαρίνι του να τον συγχαρεί μετά από μία παράσταση της Λαίδης Μακμπέθ του Μτσενσκ. Διευθύνει τακτικά τις καλύτερες ορχήστρες της Μόσχας. Με την ομάδα των μουσικών του ταξιδεύουν σε Ευρώπη, Αμερική και Ασία προκαλώντας πανζουρλισμό με κάθε τους παράσταση. Οι εφημερίδες δημοσιεύουν τη μία διθυραμβική κριτική μετά την άλλη χαρακτηρίζοντάς τον «αναρχικό, ωραιοπαθή και ιδιοφυΐα». Ο Βλαντιμίρ Πούτιν είναι δηλωμένος θαυμαστής του.

Η επιστροφή στην Ελλάδα δεν τον απασχολεί ούτε ως σκέψη. Ο σημαντικότερος λόγος που δεν θέλει να εργαστεί εκεί μόνιμα είναι η διαχρονική έλλειψη διαπαιδαγώγησης και πειθαρχίας, τόσο των μουσικών όσο και του κοινού. Επίσης, η απουσία αξιόλογης ορχήστρας.

Στα πλαίσια του διαγωνισμού Χρυσή Μάσκα 2005, ο Κουρεντζής έλαβε τέσσερα βραβεία μεταξύ το οποίων και το βραβείο του καλύτερου Διευθυντή Ορχήστρας για το έργο του Τζουζέπε Βέρντι Αΐντα. Τον Μάιο του 2006 ανέβασε, στα πλαίσια των εορτασμων των 250 χρονων από τη γέννηση του Μότσαρτ, το Così fan tutte (Ελληνική απόδοση "Έτσι κάνουν όλες") και τους "Γάμους του Φίγκαρο".
Καφού

Ο Μάρκος Εβανγκελίστα ντε Μοράις (πορτογαλικά: "Marcos Evangelista de Morais", γεννήθηκε 7 Ιουνίου 1970), περισσότερο γνωστός ως Καφού ("Cafu"), είναι Βραζιλιάνος διεθνής πρώην ποδοσφαιριστής, που αγωνιζόταν ως δεξιός πλάγιος αμυντικός, θεωρούμενος ως ένας από τους κορυφαίους στη θέση του όλων των εποχών. Το 2021 η IFFHS τον συμπεριέλαβε στην καλύτερη ενδεκάδα όλων των εποχών στη θέση του δεξιού οπισθοφύλακα.
Βέτσλαρ

<br>

Το Βέτσλαρ (γερμ. "Wetzlar") είναι πόλη της Γερμανίας. Βρίσκεται ακριβώς στη συμβολή των ποταμών Ντιλ και Λαν, παραποτάμων του Ρήνου, στην βόρεια Έσση της κεντρικής Γερμανίας. Η πόλη έχει ταχύτατη ανάπτυξη. Ο πληθυσμός της σχεδόν τριπλασιάσθηκε μέσα σε 50 χρόνια και αριθμεί τους 51.934 κατοίκους (31 Δεκεμβριόυ 2007) ενώ καλύπτει μια έκταση 75 με 76 τετραγωνικών χιλιομέτρων. Πολύ κοντά στο Βέτσλαρ υπάρχουν μεταλλεία και μέσα στη πόλη χυτήρια σιδήρου, βιομηχανία οπτικών ειδών καθώς και υαλουργίας.

Στη περιοχή αυτή το 1796 έγινε η "μάχη του Βέτσλαρ" όπου ο Αρχιδούκας Κάρολος νίκησε τον Γάλλο στρατηγό Ζαρντάν.

Το 1977 ο δήμος του Γκίσεν και ο δήμος του Βέτσλαρ (30 χλμ. μακριά) ενώθηκαν με το όνομα Stadt Lahn (Δήμος του Λαν) και σκοπό τη δημιουργία μιας μεγαλούπολης. Το πείραμα απέτυχε λόγω του ότι οι πολίτες και τον δυο πόλεων αισθάνονταν ότι μειονεκτούσαν οι μεν απέναντι στους δε. Δυο χρόνια μετά ο δήμος αυτός καταργήθηκε.
Κάτω Βαυαρία

H διοικητική περιφέρεια Κάτω Βαυαρία (γερμ. "Regierungsbezirk Niederbayern") είναι μια από τις επτά διοικητικές περιφέρειες του γερμανικού ομοσπονδιακού κρατιδίου της Βαυαρίας. Έχει 1.197.631 κατοίκους (30 Σεπτεμβρίου 2005) και έκταση 10.329,91 ² και βρίσκεται στο ανατολικό μέρος της Βαυαρίας. Συνορεύει στο βορρά με την διοικητική περιφέρεια Άνω Παλατινάτο, βορειοανατολικά με την Τσεχία, νοτιοανατολικά με την Αυστρία και νοτιοδυτικά με την Άνω Βαυαρία. 

thumb|Γεωγραφική θέση της διοικητικής περιφέρειας Κάτω Βαυαρία στον χάρτη της Βαυαρίας
Καλλιόπη Λίγκα

Η Καλλιόπη Λίγκα υπήρξε πρόσωπο του Πολέμου του 1940. Γεννήθηκε το 1889 και ήταν γνωστή ως η περίφημη «Μάνα του Στρατιώτη» (στον πόλεμο 1940-41). Πέθανε στις 15 Φεβρουαρίου 1982, σε ηλικία 93 ετών, στα Γιάννενα.
Κακά

Ο Ρικάρντο Ίζεκσον ντος Σάντος Λέιτε ("Ricardo Izecson dos Santos Leite", 22 Απριλίου 1982), γνωστός ευρέως ως Κακά ή Ρικάρντο Κακά, είναι βραζιλιανος πρώην ποδοσφαιριστής που αγωνιζόταν στην εθνική ομάδα της βραζιλιας. Στην καριέρα του αγωνίστηκε σε σημαντικές ομάδες όπως η Μίλαν, η Ρεάλ Μαδρίτης και η Σάο Πάολο. Επίσης είχε σημαντικές ατομικές διακρίσεις όπως η κατάκτηση της Χρυσής Μπάλας το 2007.
Μαρκ Γουόλμπεργκ

Ο Μαρκ Γουόλμπεργκ ("Mark Robert Michael Wahlberg", 5 Ιουνίου 1971), γνωστότερος παλαιότερα ως Μάρκι Μαρκ είναι Αμερικανός ηθοποιός, μοντέλο και τραγουδιστής.

Έγινε αρχικά διάσημος ως νεότερος αδερφός του Donnie Wahlberg, ο οποίος συμμετείχε στο συγκρότημα New kids on the block. Μετά τη δύση της καριέρας του αδερφού του, ο Γουόλμπεργκ άρχισε να ηχογραφεί με το όνομα 
Marky Mark & the Funky Bunch, κάνοντας επιτυχίες, όπως "Good Vibrations" και "Wild Side" από το "Music for the People". Το δεύτερό του άλμπουμ, "You Gotta Believe", ήταν σχετικά αποτυχημένο.

Εργάστηκε ως μοντέλο και στη συνέχεια κέρδισε θετικές κριτικές ως ηθοποιός. Στα 16 του φυλακίστηκε για τραυματισμό ενός Βιετναμέζου. 
Έχει έναν τρίτο μαστό στο στήθος του (κάτω από τον κανονικό-τρίτη θηλή).
Το 1992, εμφανίστηκε σε πάρτι του MTV κουρεμένος με την "ψιλή" και ξέσπασε σκάνδαλο, καθώς
οι φήμες οργίασαν ότι ήταν έργο του ράπερ Βανίλα Άις και των συντρόφων του, για να σταματήσει να κάνει κριτική στη μουσική τους και στους ίδιους.

Έχει μια κόρη από τη φιλενάδα του Rhea Durham (γεννήθηκε το 2003).
Μαρκ Ραβαλομανάνα

Ο εκατομμυριούχος Μαρκ Ραβαλομανάνα ("Marc Ravalomanana", 12 Δεκεμβρίου 1949) είναι πολιτικός από τη Μαδαγασκάρη, που ήταν Πρόεδρος από το 2002 ως το 2009, οπότε εξαναγκάστηκε σε παραίτηση, έπειτα από ταραχές που στοίχισαν τη ζωή σε περισσότερα από 135 άτομα. Υπηρέτησε ως δήμαρχος του Ανταναναρίβο προτού ανέλθει στην προεδρία. Ανακηρύχθηκε νικητής στις εκλογές που διεξήχθησαν στις 16 Δεκεμβρίου του 2001, όπως έκανε και ο μέχρι τότε Πρόεδρος και μέγας αντίπαλός του, Ντιντιέ Ρατσιράκα. Οι υποστηρικτές του τελευταίου έβαλαν οδοφράγματα στην πόλη. Τελικά, ο Ραβαλομανάνα αυτοανακηρύχθηκε Πρόεδρος στις 22 Φεβρουαρίου 2002. Έπειτα από επανακαταμέτρηση των ψήφων, στις 29 Απριλίου του 2002 το Ανώτατο Συνταγματικό Δικαστήριο τον ανακήρυξε νικητή των εκλογών και ο Ραβαλομανάνα ανέλαβε καθήκοντα στις 6 Μαΐου του 2002. Ωστόσο, το προεδρικό αξίωμα έμεινε υπό αμφισβήτηση και η διαμάχη για το ποιος ήταν Πρόεδρος τερματίστηκε με την αναγκαστική αυτοεξορία του Ρατσιράκα, έπειτα από συγκρούσεις. Ο Ρατσιράκα εγκατέλειψε τη χώρα στις 5 Ιουλίου του 2002, χάνοντας τον έλεγχο όλων των επαρχιών του νησιού. Ο Ραβαλομανάνα επανεξελέγη πρόεδρος κερδίζοντας ξανά από τον πρώτο γύρο τις προεδρικές εκλογές του 2006. Ωστόσο, η απόφασή του να διακόψει τη λειτουργία του ιδιωτικού δικτύου του πολιτικού αντιπάλου του, Αντρί Ραζοελίνα, πυροδότησε πολύνεκρες ταραχές το 2009 και μία διένεξη με τον αντίπαλό του, που έμοιαζε με εκείνη του 2002. Έπειτα από μήνες αντιπαράθεσης, εκατέρωθεν διαδηλώσεων, την εκτέλεση δεκάδων διαδηλωτών από το στρατό, μια ανταρσία από τις ένοπλες δυνάμεις και την τελική υποστήριξη των ενόπλων δυνάμεων προς τον αρχηγό της Αντιπολίτευσης, ο Ραβαλομανάνα παραιτήθηκε και παρέδωσε την εξουσία στο στρατό, στις 17 Μαρτίου του 2009.
Τριστάνος και Ιζόλδη

Ο Τριστάνος και Ιζόλδη (γερμ. "Tristan und Isolde") αποτελεί έναν από τους ποιητικότερους θρύλους του Μεσαίωνα στην υπόθεση του οποίου ο Ρίχαρντ Βάγκνερ εμπνεύσθηκε το ομώνυμο λυρικό τρίπρακτο δράμα, έργο του, που κατέχει εξέχουσα θέση στην ιστορία της Όπερας, η πρώτη του οποίου και δόθηκε στο Βασιλικό Θέατρο Μονάχου στις 10 Ιουνίου 1865.

Η υπόθεση του θρύλου αυτού μεταφέρθηκε με ομώνυμο τίτλο στη κινηματογραφική σκηνή σε σκηνοθεσία Κέβιν Ρέινολτς και με πρωταγωνιστές τους Τζέιμς Φράνκο, Σοφία Μάιλς και Ρούφους Σιούελ.
Νερόλι Φέρχολ

Η Νερόλι Φέρχολ (αγγλικά: "Neroli Susan Fairhall", 26 Αυγούστου 1944 - 11 Ιουνίου 2006) ήταν Νεοζηλανδή αθλήτρια της τοξοβολίας, η πρώτη παραπληγική αθλήτρια που πήρε μέρος σε Ολυμπιακούς Αγώνες (στους Παραολυμπιακούς των ετών 1972, 1980, 1988 και του 2000). Τιμήθηκε με τον τίτλο του Τάγματος της Βρετανικής Αυτοκρατορίας.
Νεοκλής Σαρρής

Ο Νεοκλής Σαρρής ήταν Έλληνας ακαδημαϊκός, νομικός και πολιτικός. Γεννήθηκε στην Κωνσταντινούπολη την 5η Μαΐου του 1940, κι απεβίωσε στην Αθήνα την 19η Νοεμβρίου του 2011 από καρκίνο.
Βουρλά

Τα Βουρλά (τούρκικα: Urla) είναι μια πόλη της επαρχίας της Σμύρνης στην Τουρκία.

Βρίσκονται στης χερσόνησο της Ερυθραίας, 38 χλμ. δυτικά από τη Σμύρνη και στο δρόμο προς αυτήν. Ήταν σημαντικό πολιτιστικό κέντρο, όπως αποδεικνύεται από τις αρχαιολογικές ανακαλύψεις που υπολογίζονται να είναι από την εποχή του Χαλκού. Ήταν αρχικά η περιοχή της Ιωνικής πόλης των Κλαζομενών και πιθανώς το αρχαιότερο τακτικά χρησιμοποιημένο λιμάνι στον κόσμο. Τα κομμάτια της τέχνης και του γλυπτού που βρέθηκαν κατά τη διάρκεια των ανασκαφών εκτίθενται τώρα στο Λούβρο, το Εθνικό Αρχαιολογικό Μουσείο της Αθήνας και το Αρχαιολογικό μουσείο της Σμύρνης.
Goody's

thumb|190px|Εναλλακτικό λογότυπο της αλυσίδας.
Η Goody's Burger House (γνωστό κι ως Goody's) είναι ελληνική αλυσίδα εστιατορίων γρήγορου φαγητού (ταχυεδεσματοπωλείο), μέλος του ομίλου Vivartia. 

Το πρώτο κατάστημα Goody's ιδρύθηκε στη Θεσσαλονίκη το 1975 από τον Ιωάννη Διονυσιάδη, ενώ το πρώτο της κατάστημα στην Αθήνα άνοιξε το 1981. Στον όμιλο των Goody's, ο οποίος από τη δεκαετία του 1990 λειτούργησε με τη μέθοδο της δικαιόχρησης, προστέθηκαν στη συνέχεια οι αλυσίδες Flocafé και Hellenic Catering.

Το 1994 εισήχθη στο Χρηματιστήριο Αθηνών, ενώ το 1997 λειτούργησε τα πρώτα της εστιατόρια εκτός Ελλάδας, συγκεκριμένα στην Κύπρο, τη Βουλγαρία και την Πορτογαλία (στην τελευταία, η επιχειρηματική της δραστηριότητα δεν υφίσταται πλέον). Το 2001 εισήλθε στο μετοχικό κεφάλαιο της εταιρείας με ποσοστό πάνω από 60% η "Δέλτα Συμμετοχών Α.Ε.", ενώ στη συνέχεια πέρασε στον όμιλο Vivartia.

Μέχρι και το 2013 υπήρχαν 178 εστιατόρια Goody’s σε όλη την Ελλάδα, 5 στην Κύπρο (Λευκωσία, Λεμεσός, Λάρνακα) και 1 στη Βουλγαρία (Σόφια). Οι εργαζόμενοι στα εστιατόρια ανέρχονταν σε περίπου 5.000 ενώ υπολογιζόταν ότι καθημερινά εξυπηρετούνταν 200.000 άτομα. Η εταιρία, με την κρίση, έχασε πολλά καταστήματα και σύμφωνα με την επίσημη σελίδα της, τα άτομα που, μέχρι και τον Σεπτέμβριο του 2014, εξυπηρετεί, ανέρχονται στα 100.000.

Το 2002 κατείχε τη δέκατη θέση σε κύκλο εργασιών ανάμεσα σε όλους τους παρεμφερείς ομίλους της Ευρώπης, ενώ μαζί με την αλυσίδα Quick του Βελγίου είναι οι μοναδικές αλυσίδες που καταφέρνουν μεγαλύτερο μερίδιο στις εγχώριες αγορές έναντι της παγκόσμιας αλυσίδας των McDonald's.

Το 2014, τα Goody's άλλαξαν το όνομά τους σε Goody's Burger House, αλλάζοντας επίσης την διακόσμηση των εστιατορίων και το μενού τους, παρότι κάποια από τα εστιατόρια χρησιμοποιούν ακόμη το προηγούμενο σήμα της εταιρείας.
Κυριάκος Δ. Παπαδόπουλος

Ο Κυριάκος Δ. Παπαδόπουλος είναι Ελληνοκύπριος συγγραφέας και ποιητής. Ζει στην Λεμεσό της Κύπρου και ασχολείται με τη συγγραφή μυθιστορημάτων, ποιημάτων, διηγημάτων και άρθρων για το κρασί.
Κυρά της Ρω

Η Δέσποινα Αχλαδιώτου (Καστελλόριζο Μεγίστης, 1890 - Ρόδος, 13 Μαΐου 1982), γνωστή με το ψευδώνυμο Κυρά της Ρω, ήταν Ελληνίδα ηρωική μορφή της Αντίστασης κατά την περίοδο της κατοχής. Επί 40 χρόνια, από το 1943 ως το θάνατό της, ύψωνε την ελληνική σημαία στην ακριτική νησίδα της Ρω κάθε πρωί και τη κατέβαζε με τη Δύση του ήλιου. Στη Ρω είχε εγκατασταθεί με τον άντρα της και την τυφλή μητέρα της από το 1924. 

Βραβεύτηκε από την Ακαδημία Αθηνών (1975), το Πολεμικό Ναυτικό, τη Βουλή των Ελλήνων, το Δήμο Ρόδου, την Εθνική Τράπεζα της Ελλάδος και άλλους φορείς. Το Υπουργείο Εθνικής Άμυνας έστειλε ναυτικό άγημα και αντιπροσωπεία του ΓΕΝ στο Καστελόριζο όπου, στις 23 Νοεμβρίου 1975, της απένειμε το μετάλλιο για την πολεμική περίοδο 1941-1944 για τις «προσφερθείσες εθνικές υπηρεσίες της», όπως ανέφερε η απόφαση του Υπουργού Άμυνας.

Απεβίωσε σε ηλικία 92 ετών, σε νοσοκομείο της Ρόδου, στις 13 Μαΐου του 1982. Η κηδεία της έγινε δημοσία δαπάνη στο Καστελλόριζο, παρουσία του τότε υφυπουργού Άμυνας Αντώνη Δροσογιάννη, και η σορός της μεταφέρθηκε στην Ρω και ετάφη κάτω από τον ιστό όπου ύψωνε τη σημαία.
Αθλητικός Ποδοσφαιρικός Όμιλος Ελλήνων Λευκωσίας

Ο Αθλητικός Ποδοσφαιρικός Όμιλος Ελλήνων Λευκωσίας (ΑΠΟΕΛ, ) είναι αθλητικός σύλλογος με έδρα τη Λευκωσία της Κύπρου. Τα χρώματα του ΑΠΟΕΛ (μπλε και κίτρινο) συμβολίζουν τον πόθο των Ελλήνων Κυπρίων για ένωση της Κύπρου με την κυρίως Ελλάδα. Συγκεκριμένα το μπλε συμβολίζει την ελληνική σημαία και το κίτρινο τη σημαία της ελληνορθοδοξίας με το Δικέφαλο αετό.
Μοριακή Γενετική

Η Μοριακή Γενετική είναι ο κλάδος της βιολογίας που μελετά τη δομή και τη λειτουργία των γονιδίων σε μοριακό επίπεδο. Σε αυτόν τον ειδικό κλάδο μελετάται η μεταφορά των γονιδίων από γενεά σε γενεά. Η μοριακή γενετική χρησιμοποιεί τις μεθόδους της γενετικής και της μοριακής βιολογίας. Ονομάζεται έτσι για να διαφοροποιείται από άλλα πεδία της γενετικής, όπως είναι η οικολογική γενετική και η πληθυσμιακή γενετική. Ιδιαίτερα σημαντική περιοχή στον τομέα της έρευνας είναι η χρήση της μοριακής πληροφορίας για τον καθορισμό της καταγωγής και συνεπώς της ορθής επιστημονικής ταξινόμησης των οργανισμών: η συγκεκριμένη μέθοδος αποδίδει τη μοριακό σύστημα ταξινόμησης.

Εκτός του ότι καθορίζει το πρότυπο καταγωγής, η μοριακή γενετική βοηθά στην κατανόηση γενετικών μεταλλάξεων που μπορούν να προκαλέσουν ορισμένους τύπους ασθενειών. Χρησιμοποιώντας τις μεθόδους της γενετικής και της μοριακής βιολογίας, η μοριακή γενετική ανακαλύπτει τις αιτίες της μεταφοράς συγκεκριμένων χαρακτηριστικών ή των πιθανών μεταλλάξεών τους.
Σούφι

Με τον όρο Σούφι εννοούμε εκείνες τις πρώτες ασκητικές κοινότητες του Ισλάμ, και οι οποίες εγκατέλειψαν τα εγκόσμια, πρεσβεύοντας ότι το ανθρώπινο πεπρωμένο εξαρτάται από την ανεξιχνίαστη θέληση του Θεού. Σε αυτές τις κοινότητες επικράτησε αρχικά το ασκητικό στοιχείο του μυστικισμού, ενώ με την πάροδο του χρόνου ο ασκητισμός θεωρήθηκε ως προκαταρκτικό στάδιο για την επίτευξη της πνευματικής ζωής. Ο μυστικισμός πήρε την θέση του ασκητισμού ως στόχος και επιδίωξη. Οι κοινότητες των Σούφι επηρεάστηκαν άμεσα από τις αρχαιότερες παραδόσεις και φιλοσοφίες της Ανατολής και της λεκάνης της Μεσογείου, όπως ο Νεοπλατωνισμός, ο Γνωστικισμός, ο Βουδισμός και ο Χριστιανισμός. Όλες αυτές οι διδασκαλίες έπαιξαν το ρόλο τους στην τελική διαμόρφωση της σουφικής διδασκαλίας, αφού σύμφωνα με τους Σούφι «όλες οι Παραδόσεις οδηγούν στην μια και μόνη αλήθεια».

Θεωρείται μυστική αίρεση που κυριάρχησε στις χώρες της Ανατολής, κυρίως στην Περσία, και σύμφωνα με ειδικούς ενσωμάτωνε τα μυστικά δόγματα του μουσουλμανισμού. Είναι γνωστό από πολλές πηγές ότι στις τάξεις των Σούφι συντάχθηκαν οι πιο σοφοί άντρες της εποχής τους. Αν ο ισλαμικός νόμος καθορίζει πώς ακριβώς πρέπει να συμπεριφέρεται κάθε μουσουλμάνος, ποια είναι τα δικαιώματά του και οι υποχρεώσεις του απέναντι στον Θεό,και την Κοινότητα των πιστών, ο Σουφισμός αναφέρεται σε εκείνες τις θεωρητικές-θεολογικές παραμέτρους και αντίστοιχες πρακτικές που σχετίζονται με μια πιο άμεση, προσωπική σχέση με το Θεό.
Σιισμός

Ο Σιισμός είναι ο ένας από τους δυο κύριους κλάδους του Ισλάμ. Ο όρος «Σιίτες» αρχικά σημαίνει έναν ή δύο οπαδούς ή ακόμη και μια ομάδα οπαδών, με την έννοια ότι οι οπαδοί ενός δεδομένου ατόμου είναι εκείνοι που βοηθούν αυτό το άτομο ή τους σκοπούς του. Η "Σι'ατ Αλί" (, που σημαίνει οι ακόλουθοι του Αλί ) είναι μια από τις τρεις παλαιότερες υποδιαιρέσεις του Ισλάμ. Οι οπαδοί της, οι Σιίτες, θεωρούν τον Αλί, τον γαμπρό του Προφήτη Μωάμεθ, ως διάδοχό του στην ηγεσία της μουσουλμανικής κοινότητας.
Χαρίλαος Φλωράκης

Ο Χαρίλαος Φλωράκης (Ραχούλα Καρδίτσας, 20 Ιουλίου 1914 – Αθήνα, 22 Μαΐου 2005) ήταν Έλληνας κομμουνιστής πολιτικός, ιστορική μορφή του Κομμουνιστικού Κόμματος Ελλάδας, και πρώτος αρχηγός του («Γενικός Γραμματέας»), μετά τη νομιμοποίηση του κόμματος, το 1974.
Γεώργιος Γρίβας

Ο Γεώργιος Γρίβας (Λευκωσία, 6 Ιουνίου 1897 - Λεμεσός, 27 Ιανουαρίου 1974) , γνωστός και με το ψευδώνυμο Διγενής, ήταν Ελληνοκύπριος αξιωματικός του ελληνικού στρατού. Κατά την κατοχή, δημιούργησε την φιλομοναρχική οργάνωση Χ. Μετά την κατοχή, μετέβη στην Κύπρο, όπου οργάνωσε την ΕΟΚΑ, και ηγήθηκε αγώνα των Κυπρίων για την απελευθέρωση από τον Βρετανικό ζυγό και την Ένωση με την Ελλάδα. Μετά την ίδρυση της Κυπριακής Δημοκρατίας, το 1971, δημιούργησε την οργάνωση ΕΟΚΑ Β΄, η οποία θεωρείται ευρέως ως τρομοκρατική οργάνωση επειδή στόχευε πολίτες και αστυνομικούς σταθμούς.
Έλενα Παπαρίζου

Η Έλενα Παπαρίζου (31 Ιανουαρίου 1982 - ) είναι Ελληνίδα τραγουδίστρια. 

Ξεκίνησε την επαγγελματική της πορεία το 1999 ως μέλος του συγκροτήματος Antique μαζί με το Νίκο Παναγιωτίδη, το οποίο έκανε μεγάλη επιτυχία σε μικρό χρονικό διάστημα τόσο στην Ελλάδα όσο και στη Σουηδια όπου και μεγάλωσαν. Η επιτυχία αυτή συνεχίστηκε με τη συμμετοχή τους στη Eurovision 2001 για την Ελλάδα κατακτώντας με το κομμάτι "(I Would) Die For You" την τρίτη θέση, την καλύτερη θέση της χώρας μέχρι τότε.

Το 2005 εκπροσώπησε ξανά την Ελλάδα στη Eurovision και κατάφερε να νικήσει με το τραγούδι "My Number One", την πρώτη και μοναδική νίκη της χώρας μέχρι σήμερα στο διαγωνισμό.

Η Παπαρίζου έχει κερδίσει τρία Μουσικά Βραβεία Αρίων, ένα 1 European Border Breakers Awards, 30 MAD Video Music Awards - περισσότερα από κάθε άλλο καλλιτέχνη. Στις 14 Μαρτίου 2010, ο Alpha TV ανακήρυξε την Παπαρίζου ως τη 14η πιο πολυβραβευμένη εγχώρια καλλιτέχνη από το 1960 μέχρι σήμερα με συνολικά επτά πλατινένιους και τέσσερις χρυσούς δίσκους. Όσον αφορά το 2010 έχει πουλήσει 167.000 δίσκους στην Ελλάδα, 24.000 δίσκους στην Κύπρο και 20.000 σινγκλς στη Σουηδία κατά τη διάρκεια της σόλο καριέρας της. Επίσης, τα τραγούδια της Παπαρίζου έχουν περισσότερες από 184 εκατομμύρια θεάσεις στο Youtube, περισσότερες από οποιονδήποτε Έλληνα καλλιτέχνη.
Χρυσή Αυγή

Ο Λαϊκός Σύνδεσμος - Χρυσή Αυγή (Χρυσή Αυγή ή Χ.Α.) είναι ακροδεξιό εθνικοσοσιαλιστικό πολιτικό κόμμα, και καταδικασμένη σε πρώτο βαθμό εγκληματική οργάνωση του οποίου η ηγετική ομάδα, ο αρχηγός και το πολιτικό συμβούλιο, έχουν καταδικαστεί για τη διεύθυνσή της.

Ιδρύθηκε το 1980 από τον Νίκο Μιχαλολιάκο ως οργάνωση με ναζιστική ιδεολογία, προσανατολισμένη γύρω από την έκδοση ομώνυμου περιοδικού. Ανέπτυξε τη δράση της στις αρχές της δεκαετίας του 1990, περίοδο έντασης του Μακεδονικού ζητήματος. Έκτοτε καταγγέλθηκαν δεκάδες βίαιες επιθέσεις της οργάνωσης εναντίον μεταναστών και Ελλήνων. Το 1998 απαγγέλθηκαν κατηγορίες για μια τέτοια επίθεση στον υπαρχηγό της οργάνωσης, «Περίανδρο» Ανδρουτσόπουλο, που ήταν καταζητούμενος για εφτά χρόνια. Η ΧΑ δημιούργησε συγγενικές οργανώσεις, όπως τη «Γαλάζια Στρατιά» στο χώρο οπαδών της εθνικής ομάδας ποδοσφαίρου και το κόμμα «Πατριωτική Συμμαχία». Μετά τις αντιδράσεις για το σχεδιασμό ενός «φεστιβάλ μίσους» το 2005, ο Ανδρουτσόπουλος παραδόθηκε οικειοθελώς, και καταδικάστηκε, ενώ η ΧΑ ανακοίνωσε ότι θα ανέστελλε τη δράση της, που συνεχίστηκε όμως μέσα από την «Πατριωτική Συμμαχία». Από το 2007 ξεκίνησε πάλι ανεξάρτηση δράση, επικεντρώνοντας από το 2009 σε δράσεις εναντίον μεταναστών στο κέντρο της Αθήνας. Από το 1994 συμμετείχε σε εκλογές χωρίς επιτυχία, αλλά την περίοδο της οικονομικής κρίσης ανήλθε εκλογικά και από το 2012 έως το 2019 εκπροσωπούνταν στη Βουλή των Ελλήνων, ενώ από το 2014 μέχρι το 2020 διέθετε εκλεγμένους εκπροσώπους και στο Ευρωπαϊκό Κοινοβούλιο.

Από τη δεκαετία του '90 οι εκπρόσωποι της Χρυσής Αυγής έχουν παύσει τις αναφορές στο ναζισμό και αυτοπροσδιορίζονται ως «εθνικιστές». Ωστόσο, η οργάνωση εξακολουθεί να θεωρείται εξτρεμιστική νεοναζιστική από δημοσιογράφους, ερευνητές και πολιτικούς αναλυτές.

Έχει κατηγορηθεί για αντισυνταγματική και βίαιη δράση, άσκηση ρατσιστικής βίας και δολοφονικές ενέργειες από μέλη της. Από το 2003 ως το 2019 έχουν εκδοθεί περισσότερες από 25 καταδικαστικές αποφάσεις για εγκληματικές ενέργειες και επιθέσεις μελών και στελεχών της Χρυσής Αυγής, ενώ τον Σεπτέμβριο του 2013, μετά τη δολοφονία του Παύλου Φύσσα, εισαγγελικές έρευνες στοιχειοθέτησαν την κατηγορία της σύστασης εγκληματικής οργάνωσης. Συνολικά 69 πρόσωπα συνελήφθησαν και παραπέμφθηκαν σε δίκη. Τον Οκτώβριο του 2020, η Χρυσή Αυγή κρίθηκε ομόφωνα ως εγκληματική οργάνωση από το Τριμελές Εφετείο Κακουργημάτων, που επέβαλε ποινές φυλάκισης σε όλη την ηγεσία της Χρυσής Αυγής, πρώην βουλευτές, και πολλά μέλη.
Περιστερωνοπηγή

Το όνομα Περιστερωνοπηγή είναι το κοινό όνομα των χωριών Περιστερώνας και Πηγή, στην επαρχία Αμμοχώστου, στην Κύπρο, τα οποία απέχουν μεταξύ τους μόνο μερικά μέτρα. Γειτονεύουν με το Λευκόνοικο, τα Γέναγρα, την Πυργά, το Πραστειό, τον Γαϊδουρά, τη Μαράθα και τη Μηλιά και απέχουν 20 χιλιόμετρα από την Αμμόχωστο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Παράκελσος

Ο Θεόφραστος Παράκελσος (11 Νοεμβρίου ή 17 Δεκεμβρίου 1493 - 24 Σεπτεμβρίου 1541) ήταν ένας από τους μεγαλύτερους αλχημιστές, αστρολόγους, και αποκρυφιστές όλων των εποχών. Το πραγματικό του όνομα ήταν "Θεόφραστος Μπόμβαστ φον Χοενχάιμ" (Theophrastus Bombastus von Hohenheim). Ήταν ακόμα γνωστός με το εκλατινισμένο ψευδώνυμο Theophrastus Philippus Aureolus Bombastus von Hohenheim. Το όνομα "Παράκελσος" το διάλεξε ο ίδιος για τον εαυτό του που σημαίνει "πέρα από τον Αύλο Κορνήλιο Κέλσο", γιατί πίστευε πως ήταν ανώτερος εκείνου. Ο Κέλσος ήταν Ρωμαίος γιατρός του 1ου αιώνα μ.Χ. επί εποχής Τιβέριου και Νέρωνα.
ΟΥΕΦΑ Τσάμπιονς Λιγκ

Το ΟΥΕΦΑ Τσάμπιονς Λιγκ (αγγλικά: "UEFA Champions League") είναι διεθνής ποδοσφαιρική διοργάνωση όπου παίρνουν μέρος οι πρωταθλήτριες ομάδες καθώς και οι καλύτερες των ισχυρότερων πρωταθλημάτων ποδοσφαίρου της Ευρώπης. Η διοργάνωση πραγματοποιείται κάθε χρόνο από την ΟΥΕΦΑ (Ένωση Ευρωπαϊκών Ποδοσφαιρικών Ομοσπονδιών) και το κύπελλο αυτό είναι το πολυτιμότερο τρόπαιο που μπορεί να κατακτήσει μια ευρωπαϊκή ομάδα.
Σμύρνη

Η Σμύρνη (τουρκικά: "İzmir" «"Ιζμίρ"») είναι η τρίτη μεγαλύτερη πόλη της Τουρκίας, μετά την Κωνσταντινούπολη και την Άγκυρα και ο σημαντικότερος εισαγωγικός και εξαγωγικός εμπορικός λιμένας της Τουρκίας. Βρίσκεται στον ανατολικό μυχό του ομώνυμου Κόλπου της Σμύρνης, 90χλμ. ανατολικά της Κρήνης (Τσεσμέ), έναντι της νήσου Χίου, στα κεντρικά τουρκικά παράλια του Αιγαίου πελάγους.

Το 2019, η πόλη της Σμύρνης είχε πληθυσμό 2.972.000 κατοίκων, ενώ η επαρχία Σμύρνης είχε πληθυσμό 4.367.251 κατοίκων. Η μητροπολιτική περιοχή της Σμύρνης εκτείνεται στα νερά του κόλπου της Σμύρνης και κατά μήκος του δέλτα του ποταμού Γκεντίζ στα βόρεια, ενώ στα ανατολικά εκτείνεται κατά μήκος μιας προσχωσιγενούς πεδιάδας στα ανατολικά την οποία δημιούργησαν διάφορα μικρά ρέματα και στα νότια κατά μήκος ενός πιο ανώμαλου ανάγλυφου.

Στην κλασσική αρχαιότητα ήταν γνωστή ως Σμύρνη. Έτσι ήταν γνωστή στα αγγλικά και πολλές άλλες γλώσσες μέχρι το 1930 περίπου, όταν μια εκστρατεία της κυβέρνησης της Τουρκίας είχε ως αποτέλεσμα την σταδιακή επικράτηση του τουρκικού ονόματος Ιζμίρ υπέρ του ελληνικού. Ωστόσο, το ιστορικό όνομα Σμύρνη χρησιμοποιείται μεταξύ άλλων στα ελληνικά, στα αρμενικά (, "Ζμιούρνια"), στα ιταλικά (), στα καταλανικά, τα πορτογαλικά και τα ισπανικά (). Η Σμύρνη έχει πάνω από 3.000 καταγεγραμμένης ιστορίας και κατοικείται τουλάχιστον 8.500 χρόνια από την νεολιθική εποχή. Βρίσκεται σε μια στρατηγική θέση στο μυχό ενός κόλπου που κινείται προς τα κάτω σε μια βαθιά εσοχή, στο μέσο της μικρασιατικής ακτής. Είναι μια από τις κύριες ναυτικές πόλεις της Μεσογείου για μεγάλο μέρος της ιστορίας της. Η Σμύρνη έχει φιλοξενήσει τους Μεσογειακούς Αγώνες του 1971 και την Πανεπιστημιάδα του 2005. Συμμετείχε στον Κλιμαθώνιο του 2019.

Η πόλη της Σμύρνης αποτελείται από αρκετές μητροπολιτικές επαρχίες. Από αυτές, η επαρχία Κονάκ αντιστοιχεί στην ιστορική Σμύρνη με την περιοχή της επαρχίας να αποτελεί το κεντρικό δήμο Σμύρνης () της πόλης μέχρι το 1984. Με τον σχηματισμό του "Μητροπολιτικού δήμου της Σμύρνης" (), η πόλη της Σμύρνης ένωσε τις έντεκα αστικές επαρχίες της (αρχικά εννιά) - τις Μπάλτσοβα, Μπαϊρακλί, Μπουρνόβα, Μπουτζά, Τσιγλί, Γκαζιεμίρ, Γκιουζελμπαχτσέ, Καραμπαγλάρ, Καρσούγιακα, Κονάκ και Ναρλουντερέ, ενώ αργότερα εννιά επαρχίες της επαρχίας Σμύρνης συγχωνεύτηκαν με την πόλη. Το 2013, το πέρασμα του νόμου 6360 καθιέρωσε τις 30 επαρχίες της επαρχίας Σμύρνης ως τμήμα της μητροπολιτικής περιοχής της πόλης.
Θανάσης Παπακωνσταντίνου

Ο Θανάσης Παπακωνσταντίνου (26 Απριλίου 1959) είναι Έλληνας τραγουδοποιός- ποιητής. Η μουσική του συνδυάζει στοιχεία ροκ, λαϊκής και ελληνικής παραδοσιακής μουσικής.
Ρεμπέτικα

Το [[μπουζούκι]], το κυρίαρχο όργανο της λαϊκής ορχήστρας και του ρεμπέτικου.
Ρεμπέτικο τραγούδι (ή γενικά στον πληθυντικό Ρεμπέτικα) ονομάζεται το ελληνικό αστικό λαϊκό τραγούδι που εμφανίστηκε στα τέλη του 19ου αιώνα και απέκτησε τη γνώριμη μορφή του, περίπου μέχρι την τρίτη δεκαετία του 20ού αιώνα. Εξελίχθηκε στα λιμάνια ελληνικών πόλεων όπου ζούσε η εργατική τάξη (τον Πειραιά, τη Θεσσαλονίκη, τον Βόλο) και στη συνέχεια πέρασε και σε άλλα αστικά κέντρα. Την ίδια περίπου εποχή αναπτύχθηκε στα Ταμπάχανα Πάτρας μια διαφορετική μορφή αστικού λαϊκού τραγουδιού. Πλέον, ανήκει επίσημα στον κατάλογο μνημείων άϋλης πολιτιστικής κληρονομιάς της Unesco.
Καρακάλλας

Ο Καρακάλλας ("Marcus Aurelius Severus Antoninus Pius Augustus", 4 Απριλίου 188 - 8 Απριλίου 217), επίσημα γνωστός ως Αντωνίνος, ήταν Ρωμαίος αυτοκράτορας από το 198 έως το 217. Μέλος της δυναστείας των Σεβήρων, ήταν ο μεγαλύτερος γιος του Σεπτίμιου Σεβήρου και της Ιουλίας Δόμνας. Ο Καρακάλλας βασίλεψε από κοινού με τον πατέρα του από το 198 μέχρι τον θάνατο του Σεβήρου το 211. Στη συνέχεια ο Καρακάλλας κυβέρνησε από κοινού με τον μικρότερο αδελφό του, Γέτα, με τον οποίο είχε μία έντονη σχέση, μέχρι τη δολοφονία του Γέτα αργότερα το ίδιο έτος. Η Καρακάλλας παραμελούσε τις κυβερνητικές υποθέσεις, αφήνοντας πραγματική δύναμη στη μητέρα της, Ιουλία Δόμνα. Η βασιλεία του Καρακάλλα χαρακτηρίστηκε από εγχώρια αστάθεια και εξωτερικές εισβολές από τις γερμανικές φυλές.
Νομός Φλώρινας

Ο Νομός Φλώρινας ήταν ένας από τους 51 νομούς της Ελλάδας, ο οποίος από το 2011 αποτελεί μία από τις 74 περιφερειακές ενότητες της χώρας και μία από τις τέσσερις που συγκροτούν την Περιφέρεια Δυτικής Μακεδονίας. Είχε πληθυσμό 51.414 κατοίκους, κατά την Απογραφή του 2011, αποτελώντας τη δεύτερη μεγαλύτερη πληθυσμιακά Π.Ε. της Περιφέρειας Δυτικής Μακεδονίας μετά την Κοζάνη. Η έκταση της ανέρχεται σε 1.924 τετραγωνικά χιλιόμετρα.
Στέφι Γκραφ

Η Στέφι Γκραφ ("Stefanie „Steffi“ Maria Graf", 14 Ιουνίου 1969) είναι Γερμανίδα πρώην αντισφαιρίστρια. 

Γεννήθηκε στο Μάνχαϊμ (Mannheim) της Γερμανίας στις 14 Ιουνίου του 1969. Κέρδισε το πρώτο μεγάλο τουρνουά το 1987 στο Ρολάν Γκαρός, στη Γαλλία, που έμελλε να είναι και το τελευταίο Grand Slam που κέρδισε το 1999, δύο μήνες πριν αποσυρθεί. To 2004 εισήχθη στο International Tennis Hall of Fame. Σήμερα είναι παντρεμένη με τον επίσης τενίστα Αντρέ Αγκάσι και έχει δύο παιδιά.
Άγιοι Τόποι

thumb|right|Χάρτης των Αγίων Τόπων, Πιέτρο Βεσκόντε, 1321. Περιγράφεται από τον Άντολφ Έρικ Νόρντενσκιολντ ως «ο πρώτος μη Πτολεμαϊκός χάρτης μιας καθορισμένης χώρας»
Ο όρος Άγιοι Τόποι αναφέρεται στις περιοχές της Παλαιστίνης σήμερα και του Ισραήλ που έχουν ιστορική και θρησκευτική αξία κυρίως για το Χριστιανισμό, αλλά και για τον Ιουδαϊσμό και τον Ισλαμισμό. Σε αυτούς περιλαμβάνονται οι τόποι εκείνοι στους οποίους διαδραματίσθηκαν τα εις τη Καινή Διαθήκη αναφερόμενα γεγονότα και ειδικότερα τα "Αγιοταφικά προσκυνήματα" όπως καθιερώθηκε να λέγονται τα επίσημα αρχαία μνημεία του Χριστιανισμού και όχι μόνο.
Σπουδαιότερα δε αυτών είναι ο Πανάγιος Τάφος και ο Γολγοθάς στην Ιερουσαλήμ, το Σπήλαιο και η Φάτνη στη Βασιλική της Γεννήσεως στη Βηθλεέμ, το όρος των Ελαιών στην Ιερουσαλήμ όπου αναλήφθηκε ο Κύριος, η Γεσθημανή επίσης στην Ιερουσαλήμ όπου κοιμήθηκε η Θεοτόκος, η Βηθανία όπου αναστήθηκε ο Λάζαρος, η Ναζαρέτ όπου και έλαβε χώρα ο Ευαγγελισμός της Θεοτόκου, το Θαβώρ, η Κανά, ο Ιορδάνης ποταμός και άλλες πόλεις και τοποθεσίες. Επίσης, συμπεριλαμβάνονται σε αυτά η Κολυμβήθρα του Σιλωάμ δίπλα στον χείμαρρο των Κέδρων, ο τάφος του Προφήτη Ησαΐα κ.ά.
Κοσμάς ο Αιτωλός

"Ο άγιος Κοσμάς ο Αιτωλός (1714 - 24 Αυγούστου 1779), γνωστός και ως Πατροκοσμάς, ήταν Ελληνορθόδοξος μοναχός. Το κατά κόσμον όνομά του ήταν Κώνστας, ενώ το επώνυμό του χάρις στις αναφορές των Βενετών προβλεπτών, που έχουν διασωθεί στα κρατικά αρχεία της Βενετίας, γνωρίζουμε πως ή"ταν Εσωχωρίτης.

Το 1961 ανακηρύχθηκε άγιος της Ορθόδοξης Εκκλησίας και εορτάζεται στις 24 Αυγούστου. Η δράση του συνδέεται με τον παλιότερο θρησκευτικό ουμανισμό.
Γεννήθηκε στην Αιτωλία και όπως αναφέρει ο ίδιος αόριστα «Η πατρίδα μου είναι Ελλάδα από το Απόκουρον». Κατά τον βιογράφο και σύγχρονό τoυ Νικόδημο Αγιορείτη γεννήθηκε στο χωριό Μέγα Δένδρο Απόκουρου κοντά στο Θέρμο, ενώ κάποιοι μελετητές θεωρούν πιθανή γενέτειρα το γειτονικό Ταξιάρχη. Ως έτος γέννησής φέρεται το 1714, διότι ο Νικόδημος ο Αγιορείτης αναφέρει πως πέθανε σε ηλικία 65 ετών. Οι Παπακυριακού και Κώνστας την τοποθετούν στα 

ικανότητες.
Ελληνική Πολεμική Αεροπορία

Η Ελληνική Πολεμική Αεροπορία (γνωστή και ως ΠΑ), είναι ο τρίτος κατ' αρχαιότητα Κλάδος των Ελληνικών Ένοπλων Δυνάμεων και αποτελεί την πολεμική αεροπορική ισχύ της Ελλάδας. Πρώτιστη αποστολή της Πολεμικής Αεροπορίας είναι η φύλαξη και προστασία του ελληνικού εναέριου χώρου από κάθε είδους παραβιάσεις, η παροχή εναέριας υποστήριξης σε επιχειρήσεις τόσο στον Ελληνικό Στρατό όσο και το Ελληνικό Πολεμικό Ναυτικό και παράλληλα η έρευνα και διάσωση, πυρόσβεση, καθώς και η παροχή κάθε δυνατής ανθρωπιστικής βοήθειας ακόμα και σε άλλες χώρες όταν παρίσταται έκτακτη ανάγκη.

Κατά την περίοδο της Βασιλευομένης Δημοκρατίας της Ελλάδας μεταξύ του 1935 και 1973, η αεροπορική δύναμη ονομαζόταν Ελληνική Βασιλική Αεροπορία (EBA).

Το σύνθημα της Ελληνικής Πολεμικής Αεροπορίας είναι «Αίεν Υψικρατείν», το οποίο σημαίνει «"Πάντοτε να κυριαρχείς στα ύψη"», φράση που αποδίδεται στον Αντισμήναρχο (αργότερα Υποπτέραρχο) Σπύρο Παπασπύρο, διοικητή του Κέντρου Κατάταξης στη Βάση της Γάζας, ο οποίος με τη φράση αυτή, στην Ημερήσια Διαταγή της 5ης Οκτωβρίου 1941, καλωσόρισε στην Αίγυπτο το προσωπικό της 335 Μοίρας, της πρώτης ελληνικής Μοίρας μαχητικών αεροσκαφών στη Μέση Ανατολή. Το έμβλημα της Ελληνικής Πολεμικής Αεροπορίας αναπαριστά αετό σε πτήση μπροστά από το κυκλικό διακριτικό της.

Η Πολεμική Αεροπορία (Π.A.) τελεί υπό τη διοίκηση του Γενικού Επιτελείου Αεροπορίας (Γ.Ε.Α.)
Βαϊλάτο του Γκέρνσεϊ

Το Βαϊλάτο του Γκέρνσεϊ (αγγλικά: Bailiwick of Guernsey, γαλλικά: Bailliage de Guernesey) είναι ένα σύμπλεγμα μικρών νησιών που είναι αυτοδιοικούμενα και ανήκουν στην Βρετανική Κοινοπολιτεία. Τα νησιά κυβερνώνται από μικρά τοπικά συμβούλια στο κάθε νησί. Το σύμπλεγμα βρίσκεται στην θάλασσα της Μάγχης κοντά στις ακτές της Νορμανδίας. Πρωτεύουσα θεωρείται το Σεντ Πίτερ Πορτ. Ο πληθυσμός του νησιού (κατατάσσεται 210 στον κόσμο) είναι, σύμφωνα με εκτιμήσεις για τον Μάρτιο του 2020, 63.155 κάτοικοι. Το προσδόκιμο ζωής στο σύνολο του πληθυσμού ήταν σύμφωνα με εκτιμήσεις του 2020 τα 82,8 χρόνια (80,1 χρόνια οι άνδρες και 85,7 οι γυναίκες).
F-16 Fighting Falcon

To F-16 Fighting Falcon (Μαχόμενο Γεράκι) είναι ένα μοντέρνο μαχητικό αεροσκάφος κατασκευασμένο στις ΗΠΑ. Σχεδιασμένο ως ένα ελαφρύ καταδιωκτικό και καταδιωκτικό-βομβαρδιστικό έχει μέχρι στιγμής επιτυχημένο ρόλο στον τομέα του. Οι μεγάλες του δυνατότητες σε ταχύτητα, ευελιξία, ικανότητα στροφής και περιστροφής το κάνουν έναν από τους πιο δύσκολους αντιπάλους στον αέρα. Το F-16 κατασκευάστηκε από την General Dynamics. Το 1993 η General Dynamics πωλήθηκε στην Lockheed Corporation, τώρα Lockheed Martin. Το καταδιωκτικό αυτό υπηρετεί σε 24 χώρες, περιλαμβανομένης και της Ελλάδας, όπου από το 1988 αποτελεί τον κύριο τύπο καταδιωκτικού αναχαίτισης. Πιθανόν να είναι το πιο διαδεδομένο Δυτικό καταδιωκτικό, αφού έχουν κατασκευαστεί πάνω από 4000 αεροσκάφη

Το F-4 Phantom II είχε μια αρκετά απογοητευτική απόδοση στον πόλεμο του Βιετνάμ, όντας ιδιαίτερα μεγάλο και δυσκίνητο, και αντιμετώπισε μεγάλες δυσκολίες με τα μικρά και ευέλικτα μαχητικά των Βορειοβιετναμέζων. Ο διάδοχος του, το F-15 Eagle, διαφαινόταν επίσης ένα μεγάλο (αλλά κατά πολύ πιο ευέλικτο), μαχητικό το οποίο όμως συνάντησε ιδιαίτερες αντιδράσεις λόγω των κακών εμπειριών με το F-4. Η πιο οργανωμένη από αυτές ήταν μια ομάδα από αξιωματικούς της Πολεμικής Αεροπορίας των ΗΠΑ που αυτοαποκαλείτο "Fighter mafia". Αποτελείτο από τους σμήναρχο Τζων Μπόιντ, σμήναρχο Έβερστ Ριτσιόνι, τους αναλυτές Τομ Κρίστι και Πιέρ Σπρέι. Αυτή η ομάδα πίεσε και πέτυχε την δημιουργία διαγωνισμού από το Πεντάγωνο των ΗΠΑ για ένα μικρό, ελαφρύ καταδιωκτικό ημέρας με πολύ βασικό εξοπλισμό και χωρίς ραντάρ. Το πρόγραμμα ονομάστηκε Light-Weight Fighter (LWF) program και στις 13 Απριλίου 1972 το μοντέλο 401-16B της General Dynamics επελέγη από τον ανταγωνισμό. Η πρώτη επίσημη πτήση του αεροσκάφους (με το νέο όνομα YF-16) έγινε στις 2 Φεβρουαρίου 1974 και το αεροσκάφος μπήκε σε ενεργό υπηρεσία στις 17 Οκτωβρίου 1978 με την USAF.

Αν και αρχικά το F-16 είχε ως αποκλειστικό σκοπό την υπεροχή σε κλειστές αερομαχίες και οπλισμό μόνο τους πυραύλους αέρος-αέρος AIM-9, κατά τη διάρκεια της θητείας του απέκτησε μια μεγάλη γκάμα αναβαθμίσεων που το κατέστησαν σχεδόν ισάξιο με τον ανταγωνιστή του - το F-15 Eagle. Οι σημερινές εκδόσεις (blocks) F-16 φέρουν μια αξιοθαύμαστη συμβατότητα με σχεδόν όλα τα οπλικά συστήματα του ΝΑΤΟ και ανεπτυγμένες δυνατότητες επιβίωσης σε εχθρικό περιβάλλον.
Νήσοι Φερόες

Οι Νήσοι Φερόες ή Φαιρόες ή Φέρο (φεροϊκά: "Føroyar", δανικά: "Færøerne"), που σημαίνει "Νησιά των Προβάτων", είναι σύμπλεγμα 18 νήσων, (17 κατοικημένες), που αποτελούν αυτόνομη κοινοβουλευτική δημοκρατία, η οποία ανήκει στο Βασίλειο της Δανίας και στο ομώνυμο αρχιπέλαγος. Βρίσκονται στον βόρειο Ατλαντικό ωκεανό ανάμεσα στη Σκωτία, τη Νορβηγία και την Ισλανδία με συνολική έκταση 1.399 τ.χλμ. και πληθυσμό 52.967 κατοίκους, σύμφωνα με επίσημη εκτίμηση για το 2021. Η εθνική εορτή εορτάζεται στις 29 Ιουλίου στο Τόρσχαβν και ονομάζεται Ólavsøka (Όλαφσοκα, από το όνομα του Νορβηγού βασιλιά Όλαφ Β΄ ή Αγίου Όλαφ που πέθανε στις 29 Ιουλίου 1030 στο Στίκλεσταντ)
Γκάγκρα

Η Γκάγκρα (Γεωργιανά: გაგრა· Αμπχαζικά και Ρωσικά: Гагра) είναι πόλη της δυτικής Γεωργίας, στην αυτόνομη δημοκρατία της Αμπχαζίας.

Η πόλη σήμερα έχει πληθυσμό 80.000 κατοίκων και καλύπτει έκταση 772,5 τετρ. χλμ. Η πόλη προστατεύεται από τους βόρειους ανέμους χάρη στην παρουσία ψηλών βουνών, σε μερικά από τα οποία το χιόνι λιώνει μόνο κατά τον Ιούλιο. Ιστορικά, ανάμεσα στους δύο ποταμούς της περιοχής, τον Μπζίφι (Bziphi) και τον Πσου (Psou) τοποθετείται η αρχαία Κολχίδα.